J เสนอขายหุ้นกู้ 200 ลบ. อายุ 2 ปี ดบ. 6% ขายรายใหญ่ 24-26 ก.ค.นี้
J เสนอขายหุ้นกู้ 200 ลบ. อายุ 2 ปี ดอกเบี้ย 6% เสนอขายรายใหญ่ 24-26 ก.ค.นี้ หวังชำระหนี้-ใช้เป็นเงินทุนหมุนเวียนและขยายธุรกิจ โดยมีบล.เอเซีย พลัส เป็นผู้จัดการจัดจำหน่ายหุ้นกู้ 
5 ก.ค. 2560

บริษัท เจเอเอส แอสเซ็ท จำกัด (มหาชน) หรือ J ซึ่งมีบริษัท เจ มาร์ท จำกัด (มหาชน) หรือ JMART เป็นผู้ถือหุ้นใหญ่ ในสัดส่วน 67.5% ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท ครั้งที่ 2/2560 มูลค่าไม่เกิน 200 ล้านบาท อายุ 2 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 6.00 ต่อปี จ่ายดอกเบี้ยทุก 3 เดือนตลอดอายุหุ้นกู้ โดยเสนอขายให้ผู้ลงทุนสถาบันและ/หรือผู้ลงทุนรายใหญ่ ระหว่างวันที่24-26 ก.ค.60 ผ่าน บล.เอเซีย พลัส ซึ่งเป็นผู้จัดการจัดจำหน่ายหุ้นกู้
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้เพื่อใช้ชำระหนี้คงค้างและ/หรือเพื่อใช้เป็นเงินทุนหมุนเวียนรวมทั้งการขยายธุรกิจ